open-index/open-wikipedia-markdown huggingface dataset:
Παιχνίδι της Ζωής του Κόνγουεϊ

Το **παιχνίδι της ζωής** είναι ένα κυτταρικό αυτόματο το οποίο κατασκευάστηκε από τον μαθηματικό Τζον Χόρτον Κόνγουεϊ το 1970 .
Η εξέλιξη του παιχνιδιού καθορίζεται μόνο από τις αρχικές συνθήκες. Ο παίκτης δημιουργεί την αρχική διάταξη και παρατηρεί πώς αυτή εξελίσσεται.

## Κανόνες
μικρογραφία|300x300εσ|Παράσταση της εξέλιξης των κελιών
Ο κόσμος του παιχνιδιού είναι ένας άπειρος ορθογώνιος πίνακας δύο διαστάσεων με τετράγωνα κελιά. Κάθε κελί μπορεί να βρίσκεται σε μία κατάσταση, «νεκρό» ή «ζωντανό». Κάθε κελί έχει ακριβώς 8 γείτονες που βρίσκονται οριζόντια, κατακόρυφα και διαγώνια δίπλα του.
Σε κάθε χρονικό βήμα παρατηρούνται οι ακόλουθες αλλαγές:

# Κάθε ζωντανό κελί με λιγότερους από δύο ζωντανούς γείτονες, πεθαίνει.
# Κάθε ζωντανό κελί με δύο ή τρεις ζωντανούς γείτονες επιβιώνει στην επόμενη γενεά.
# Κάθε ζωντανό κελί με περισσότερους από τρεις ζωντανούς γείτονες πεθαίνει.
# Κάθε νεκρό κελί με ακριβώς τρεις ζωντανούς γείτονες ζωντανεύει.
	
Το αρχικό μοτίβο αποτελεί τον *σπόρο* του συστήματος. Η πρώτη γενιά δημιουργείται εφαρμόζοντας τους κανόνες ταυτόχρονα σε όλα τα κελιά του σπόρου. Η δημιουργία και ο θάνατος συμβαίνουν ταυτόχρονα. Κάθε γενιά είναι συνάρτηση μόνο της προηγούμενης γενιάς. Οι κανόνες εφαρμόζονται σε κάθε νέα γενιά δημιουργώντας τις επόμενες.

## Προέλευση
Ο Κόνγουεϊ ενδιαφέρθηκε για ένα πρόβλημα που παρουσιάστηκε το 1940 από τον μαθηματικό Τζον φον Νόιμαν. Ο Τζον φον Νόιμαν επιχείρησε να ανακαλύψει μία υποθετική μηχανή που μπορούσε να αντιγράψει τον εαυτό της. Πέτυχε όταν ανακάλυψε ένα μαθηματικό μοντέλο με πολύ περίπλοκους κανόνες σε ορθογώνιο πίνακα. Το παιχνίδι της ζωής δημιουργήθηκε όταν ο Κόνγουεϊ προσπάθησε να απλοποιήσει τις ιδέες του Νόιμαν. Το παιχνίδι δημοσιοποιήθηκε για πρώτη φορά στο Scientific American το 1970 στην έκδοση Οκτωβρίου στη στήλη "Mathematical Games" του Μάρτιν Γκάρντνερ.

## Παραπομπές


Κατηγορία:Συστημική θεωρία
Έρτα Άλε

thumb|250px|Το Έρτα Άλε τον Μάιο του 2012
To **Έρτα Άλε** (*Erta Ale*) είναι ενεργό ασπιδωτό ηφαίστειο στην περιφέρεια Αφάρ, στη βορειοανατολική Αιθιοπία και θεωρείται το πιο ενεργό ηφαίστειο της χώρας. Βρίσκεται στο τρίγωνο του Αφάρ, στην έρημο κοντά στα σύνορα με την Ερυθραία. Το ηφαίστειο έχει ύψος 613 μέτρων και περιβάλλεται από έδαφος που είναι κάτω από το επίπεδο της θαλάσσης. Είναι ένα από τα πέντε ηφαίστεια που διαθέτουν λίμνη λάβας. Η δραστηριότητα του ηφαιστείου είναι στρομπολικού τύπου

Το ηφαίστειο είναι το πιο εξέχον χαρακτηριστικό της οροσειράς Έρτα Άλε. Το ηφαίστειο διαθέτει δύο μεγάλους κρατήρες (βόρειος και νότιος), οι οποίοι περιέχουν λίμνες λάβας. Οι κρατήρες αυτοί βρίσκονται σε μια καλντέρα με διαστάσεις 1,7 επί 0,6 χιλιόμετρα και έχουν απότομα τοιχώματα. Οι λίμνες λάβας κάποιες φορές υπερχειλίζουν προς το νότιο τμήμα της καλντέρας. Οι λίμνες λάβας, πότε μία πότε και οι δύο, είναι ενεργές τουλάχιστον από το 1967, μπορεί και από το 1906. Σήμερα η λίμνη στο νότιο κρατήρα είναι πιο ενεργή (το 2003 η λίμνη βρισκόταν στο δυτικό τμήμα του κρατήρα και είχε διαστάσεις 120 επί 80 μέτρα και βρισκόταν 100 μέτρα κάτω από το χείλος του κρατήρα, ενώ τον Νοέμβριο του 2010 είχε σχεδόν υπερχειλίσει του κρατήρα και είχε διάμετρο 40 μέτρων), ενώ το 1967 ήταν αυτή στο βόρειο. Το ύψος και οι διαστάσεις των λιμνών δεν είναι σταθερές.

## Παραπομπές


## Εξωτερικοί σύνδεσμοι
*
*Photovolcanica: ''Erta Ale Volcano''

Κατηγορία:Ηφαίστεια της Αφρικής
Κατηγορία:Βουνά της Αιθιοπίας
Συλιβαινιώτικα Αχαΐας

Τα **Συλιβαινιώτικα** είναι κωμόπολη στον Νομό Αχαΐας της Πελοποννήσου (Περιφέρεια Δυτικής Ελλάδας). Υπάγεται στον Δήμο Αιγιαλείας και ο πληθυσμός της σύμφωνα με την απογραφή του 2011 είναι 1.165 άτομα.

## Γενικά και ιστορικά στοιχεία
Τα Συλιβαινιώτικα βρίσκονται δίπλα από την Εθνική Οδό Αθηνών-Πατρών, πλησίον της Ακράτας, στη δεξιά όχθη του ποταμού Κράθι. Σε ανασκαφές που έχουν πραγματοποιηθεί εντός των ορίων της κοινότητας έχουν ανακαλυφθεί ευρήματα της νεολιθικής περιόδου. Ο σύγχρονος οικισμός δημιουργήθηκε επί Τουρκοκρατίας, από κτηνοτρόφους της ορεινής Συλίβαινας που προσέρχονταν με τα κοπάδια τους στην περιοχή για τον χειμώνα και οι οποίοι εγκαταστάθηκαν μόνιμα στην περιοχή μετά την εγκατάλειψη της Συλίβαινας κατά το 1914. Μεταπολεμικά, εγκαταστάθηκαν στα Συλιβαινιώτικα και άτομα από την Αγία Βαρβάρα Αιγιαλείας, ενώ ο οικισμός απέκτησε πλήρες δίκτυο ύδρευσης το 1976. Εκκλησιαστικά υπάγεται στη μητρόπολη Καλαβρύτων και Αιγιαλείας και η ενοριακή εκκλησία της (κτίσμα της δεκαετίας του 1910) είναι αφιερωμένη στον Άγιο Νικόλαο.

Διοικητικά, τα Συλιβαινιώτικα αναγνωρίστηκαν το 1919 ως έδρα κοινότητας της επαρχίας Καλαβρύτων, ενώ το 1944 προσαρτήθηκαν στην επαρχία Αιγιαλείας. Από το 1997 μέχρι το 2011 ανήκαν στον καποδιστριακό Δήμο Ακράτας και έκτοτε υπάγονται στον καλλικρατικό Δήμο Αιγιαλείας.

## Απογραφές πληθυσμού

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Ακράτας
Κατηγορία:Δήμος Αιγιαλείας
Αριστερά, Φιλελεύθερο Κόμμα Δανίας

Το κόμμα «**Αριστερά, Φιλελεύθερο Κόμμα Δανίας**» (δαν. *Venstre, Danmarks Liberale Parti*), γνωστό διεθνώς ως **Φιλελεύθερο Κόμμα**, είναι φιλελεύθερο-συντηρητικό πολιτικό κόμμα στην Δανία. Ιδρύθηκε το 1870 ως μέρος ενός κινήματος χωρικών εναντίον της αριστοκρατίας της εποχής. Σήμερα, το κόμμα ασπάζεται οικονομικές φιλελεύθερες ιδεολογίες υπέρ του ελεύθερου εμπορίου, ενώ είναι το μεγαλύτερο κόμμα της Δανίας. Το κόμμα συνεργάστηκε στο παρελθόν με το Συντηρητικό Λαϊκό Κόμμα και το Δανικό Λαϊκό Κόμμα. 

Στις εκλογές του 2011, το κόμμα έλαβε το 26,7% των ψήφων και 47 από τις συνολικά 179 έδρες στο Φόλκετινγκ. Ο τωρινός πρωθυπουργός της Δανίας Λαρς Λόκε Ράσμουσεν ηγείται του κόμματος από το 2009, διαδεχόμενος τον Άντερς Φογκ Ράσμουσεν στην πρωθυπουργία και στην ηγεσία του κόμματος.

Το Φιλελεύθερο Κόμμα είναι ένα φιλελεύθερο κόμμα που υπερασπίζεται την σκανδιναβική αγροτική παράδοση, ενώ σήμερα υπερασπίζεται την ελεύθερη αγορά. Έχει, επίσης, χαρακτηριστεί ως κλασικό φιλελεύθερο κόμμα, μετά την έκδοση του βιβλίου *[[Από το Κοινωνικό Κράτος στο Μειωμένο Κράτος]]* του Άντερς Φογκ Ράσμουσεν. 

Είναι μέλος της Φιλελεύθερης Διεθνούς και του Ευρωπαϊκού Φιλελεύθερου Δημοκρατικού και Μεταρρυθμιστικού Κόμματος. Έχει εκλέξει τρεις ευρωβουλευτές στο Ευρωπαϊκό Κοινοβούλιο από τους 13 που εκλέγει η Δανία, οι οποίοι εκπροσωπούνται μέσω της Συμμαχίας Φιλελευθέρων και Δημοκρατών για την Ευρώπη. 

## Έδρες σε κοινοβούλια

## Παραπομπές


Κατηγορία:Πολιτικά κόμματα της Δανίας
Κατηγορία:Φιλελεύθερα-Συντηρητικά κόμματα
Ένωση Συγγραφέων

Η **Ένωση Συγγραφέων ** (αγγλ.Authors’ Licensing and Collecting Society - ALCS) ιδρύθηκε το 1977 με έδρα το Λονδίνο και αποτελεί τον οργανισμό ο οποίος προωθεί και υπερασπίζεται τα επαγγελματικά και πνευματικά δικαιώματα των συγγραφέων. Αρχικά ήταν γνωστή ως Εταιρεία Δανεισμού και Πνευματικών Δικαιωμάτων Συγγραφέων (Authors' Lending and Copyright Society) και η ίδρυση της ήταν αποτέλεσμα μιας εκστρατείας της Ομάδας Δράσης Συγγραφέων (Writers’ Action Group - WAG) στο Λονδίνο, με σκοπό την ανταμοιβή των συγγραφέων για το δανεισμό των έργων τους. 

## Διοίκηση

Τα ανώτερα στελέχη της ALCS είναι ο Εκτελεστικός Διευθυντής (Executive Director and ALCS Chief Executive), ο Αναπληρωτής Διευθύνων Σύμβουλος (Deputy Chief Executive), ο Επικεφαλής των Δικαιωμάτων και της Αδειοδότησης (Head of Rights & Licensing) και ο Επικεφαλής των Αδειοδοτημένων Έργων (Head of Licensed Works). Η ALCS διοικείται από Διοικητικό Συμβούλιο  (Board of Directors), το οποίο απαρτίζεται από τους συγγραφείς εκλεγμένους από τα μέλη της ένωσης, ο συνολικός αριθμός των οποίων ανέρχεται στις 80.000. 

## Σκοπός

Η ALCS ασχολείται με ποικίλα θέματα τα οποία εντάσσονται στο συγγραφικό χώρο, τόσο σε εθνικό όσο και σε διεθνές επίπεδο και μέσα από το σύνολο των δράσεων της υπερασπίζεται τα συμφέροντα των συγγραφέων, εστιάζοντας στη διασφάλιση του δικαίωμα αμοιβής για τις διάφορες χρήσεις των έργων τους. Σύμφωνα με την επίσημη ιστοσελίδα της, η ALCS εργάζεται  για την προστασία και την προώθηση των δικαιωμάτων των συγγραφέων:

#Ενθαρρύνοντας την καθιέρωση συστημάτων συλλογικής αδειοδότησης (collective licensing schemes) όπου αυτά είναι απαραίτητα και διασφαλίζοντας ότι οι αμοιβές που πηγάζουν από αυτά τα συστήματα συλλέγονται και διανέμονται αποτελεσματικά.
#Ενισχύοντας την κατανόηση της συνεισφοράς των συγγραφέων στην οικονομία και την κοινωνία στο σύνολο της.

## Μέλη

Στο σύνολο των μελών  της ALCS μπορούν να ενταχθούν συγγραφείς κάθε τύπου, καθώς και κάτοχοι των πνευματικών δικαιωμάτων των αποθανόντων συγγραφέων. Επιπλέον, η ALCS παρέχει στα μέλη επιλεγμένων συναφών οργανισμών τη δυνατότητα της δωρεάν συμμετοχής στο έργο της. Τα μέλη της ένωσης έχουν πρόσβαση σε μια πληθώρα υπηρεσιών, προγραμμάτων και προϊόντων, προκειμένου να ενισχυθεί και να διευκολυνθεί το έργο τους.

## Δράση

Η ALCS συχνά οργανώνει εκστρατείες ευαισθητοποίησης για ζητήματα που αφορούν τους συγγραφείς και το έργο τους και παρέχει ενημέρωση σχετικά με θέματα πνευματικής ιδιοκτησίας, προκειμένου να γίνεται συνειδητή χρήση των διαθέσιμων συγγραφικών έργων αποφεύγοντας την παράνομη εκμετάλλευση τους. Ακόμη, κρατά τα μέλη της ενήμερα για αναδυόμενα θέματα του χώρου και καταβάλλει τα οφειλόμενα ποσά στους συγγραφείς - μέλη της, με χρήματα τα οποία συλλέγει από ποικίλες δραστηριότητες. Παράλληλα, συνεργάζεται με ποικίλους οργανισμούς σε εθνικό και διεθνές επίπεδο για να διασφαλίσει ότι τα δικαιώματα των μελών της προστατεύονται και προωθούνται παγκοσμίως.

## Παραπομπές


## Βιβλιογραφία
*The Authors’ Licensing and Collecting Society

## Εξωτερικοί σύνδεσμοι
* http://www.alcs.co.uk/ Επίσημη ιστοσελίδα της ALCS 

*
Κατηγορία:Διεθνείς οργανισμοί
Βούλγαρης

Το ελληνικό επώνυμο **Βούλγαρης** η **Βούλγαρις** μπορεί να αναφέρεται σε ένα από τα παρακάτω πρόσωπα:

;Από την οικογένεια Βούλγαρη της Ύδρας
* Γεώργιος Βούλγαρης (1769-1812), διοικητής της Ύδρας
* Γεώργιος Δ. Βούλγαρης, πολιτικός του 19ου αιώνα
* Δημήτριος Βούλγαρης (1802-1877), πολιτικός του 19ου αιώνα
* Λάζαρος Βούλγαρης (1850-1893), πολιτικός
* Πέτρος Βούλγαρης (1883-1957), ναύαρχος που διετέλεσε πρωθυπουργός κατά την περίοδο του Εμφυλίου
* Φραντζέσκος Βούλγαρης, πολιτικός και πλοιοκτήτης.

;Από την οικογένεια Βούλγαρι της Κέρκυρας
* Ευγένιος Βούλγαρης η Βούλγαρις (1716-1806), κληρικός, παιδαγωγός, μεταφραστής και διαπρεπής στοχαστής
* Νικόλαος Βούλγαρις (1634-μετά 1684), Έλληνας λόγιος του 17ου αιώνα
* Σταμάτης Βούλγαρης (1774-1842), πολεοδόμος
* Χριστόφορος Βούλγαρις, Έλληνας λόγιος του 17ου αιώνα.

;Άλλοι
* Αναστάσιος Βούλγαρης (bg) (θ. 1839), αγωνιστής της Επανάστασης του 1821
** Λεωνίδας Βούλγαρης (bg) (γενν. 1822), γιος του προηγούμενου, επαναστάτης

* Αλέξανδρος Βούλγαρης (γενν. 1981), σκηνοθέτης, σεναριογράφος, συνθέτης και ηθοποιός, γιος του Παντελή Βούλγαρη και της Ιωάννας Καρυστιάνη 

* Απόστολος (Βούλγαρης) (ru) (γενν. 1948), μητροπολίτης Μιλήτου
* Γεώργιος Ντέμπρελης (Βούλγαρης), αγωνιστής της Επανάστασης του 1821 από την Αναρράχη Εορδαίας
* Διονύσιος Βούλγαρης, κληρικός και αγωνιστής της Επανάστασης του 1821
* Ελευθέριος Βούλγαρης, (1836-1887), θεατρικός ηθοποιός του 19ου αιώνα
* Παντελής Βούλγαρης, (γενν. 1940), σεναριογράφος και σκηνοθέτης
* Σωτήριος Βούλγαρης, (1857-1932), Έλληνας μετανάστης, ιδρυτής της εταιρείας Bulgari
* Χαράλαμπος Βούλγαρης, (en) (γενν. 1975), Καναδός επαγγελματίας παίκτης
* Χατζηχρήστος Βούλγαρης η Ντάγκοβιτς (1783-1857), Σέρβος με βουλγαρική καταγωγή αγωνιστής της ελληνικής επανάστασης του 1821 και πολιτικός.

Το όνομα "Βούλγαρης" ή "Βούλγαρις" δινόταν συχνά σε Βούλγαρους, ανεξάρτητα από τη μητρική τους γλώσσα, από κατοίκους της Νότιας Ελλάδας. Πολλοί Μακεδόνες κατέβηκαν στη Ν. Ελλάδα για να εργαστούν ως οικοδόμοι και τεχνίτες κατά τον 19ο αιώνα, όπως και άλλοι από την Ήπειρο. Στους τελευταίους δινόταν συχνά το προσωνύμιο "Αρβανίτης" ή "(Γ)κιούσης" ανεξάρτητα από τη γλώσσα που μιλούσαν (Φαλτάιτς Κωνσταντίνος, στη Μεγάλη Ελληνική Εγκυκλοπαίδεια, λήμμα *Βούλγαρης (λαογρ.*)).

Βουλγαρης
Τόνι Κολέτ

Η **Τόνι Κολέτ** (, 1 Νοεμβρίου 1972 - ) είναι Αυστραλή ηθοποιός και μουσικός. Είναι γνωστή για την υποκριτική της πορεία στο θέατρο, στην τηλεόραση και στον κινηματογράφο, καθώς και για τη δευτερεύουσα καριέρα της ως βασική τραγουδίστρια του συγκροτήματος Toni Collette & the Finish.

## Κινηματογράφος
Η υποκριτική καριέρα της Κολέτ ξεκίνησε στις αρχές της δεκαετίας του 1990 με κωμικούς ρόλους σε ταινίες όπως οι:*[[Spotswood (film)|Spotswood]]* (1992) και *[[Η Μύριελ παντρεύεται]]* (1994), για τον οποίο ήταν προτεινόμενη για Χρυσή Σφαίρα Καλύτερης Ηθοποιού. Μετά από τις εμφανίσεις της στις ταινίες: *[[Emma (1996 film)|Έμμα]]* (1996) και *[[The Boys (1998 film)|The Boys]]* (1998), η Κολέτ έλαβε διεθνή αναγνώριση όντας προτεινόμενη για Όσκαρ για την ερμηνεία της ως Λιν Σορ στην ταινία *[[Η έκτη αίσθηση]] (The Sixth Sense)* το 1999. Έχει εμφανιστεί σε θρίλερ όπως τα: *[[Shaft (2000 film)|Shaft, ο μαύρος πάνθηρας]]* (2000) και *[[Σε αντίθετο ρεύμα]]* (2002) και σε ανεξάρτητες κωμικές ταινίες όπως οι: *[[About a Boy (film)|Για ένα αγόρι]]* (2002), *[[Connie and Carla|Κόνι και Κάρλα]]* (2004), *[[In Her Shoes (2005 film)|Έλα στη θέση μου]]* (2005) και *[[Little Miss Sunshine]]* (2006).

### Φιλμογραφία

## Τηλεόραση
Το 2009, ξεκίνησε να υποδύεται τη βασική χαρακτήρα στην τηλεοπτική σειρά *United States of Tara*, για την οποία κέρδισε ένα Primetime Emmy Award και μια Χρυσή Σφαίρα Καλύτερης Ηθοποιού το 2010.

## Παραπομπές


Κατηγορία:Αυστραλές ηθοποιοί
Κατηγορία:Βραβευμένοι με Χρυσή Σφαίρα
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Γκιγιέρμο Ντελ Τόρο

Ο **Γκιγιέρμο Ντελ Τόρο** (*Guillermo del Toro*, 9 Οκτωβρίου 1964) είναι ηθοποιός και σκηνοθέτης του κινηματογράφου. Γεννήθηκε στο Μεξικό το 1964. Τον μεγάλωσε η γιαγιά του και άρχισε να ενδιαφέρεται για τον κινηματογράφο από πολύ μικρός. Άρχισε να ασχολείται με το makeup και τα εφέ δίπλα στον θρυλικό Dick Smith και συγχρόνως σκηνοθέτησε τις πρώτες του ταινίες μικρού μήκους.
Έκανε το σκηνοθετικό του ντεμπούτο με την ταινία "Cronos" και απέσπασε το Βραβείο της Κριτικής Επιτροπής Καννών 1993, και από τότε έχει αναδειχτεί σε έναν από τους πιο αναγνωρισμένους διεθνείς σκηνοθέτες και σεναριογράφους. Είναι λάτρης του γοτθικού και φανταστικού κινηματογραφικού είδους. Έχει επίσης γράψει μια σημαντική μελέτη για τις ταινίες του Άλφρεντ Χίτσκοκ, ενώ έχει πια και τη δική του εταιρία παραγωγής με την επωνυμία "Tequila Gang".

Έγινε ευρέως γνωστός από την ταινία *[[Ο λαβύρινθος του Πάνα]]*, η οποία κέρδισε το Βραβείο BAFTA Καλύτερης Μη Αγγλόφωνης Ταινίας και ήταν υποψήφια για το Όσκαρ πρωτότυπου σεναρίου και ξενόγλωσσης ταινίας και για τη Χρυσή Σφαίρα Καλύτερης Ξενόγλωσσης Ταινίας. Το 2017 σκηνοθέτησε την ταινία *[[Η μορφή του νερού]]*, η οποία κέρδισε 4 Όσκαρ από 13 υποψηφιότητες και τον Χρυσό Λέοντα στο φεστιβάλ της Βενετίας και ο Ντελ Τόρο το Όσκαρ, τη Χρυσή Σφαίρα και το BAFTA καλύτερης σκηνοθεσίας. Επίσης είναι ο σεναριογράφος της τριλογίας *[[Το Έπος της Αρκάντια]]* (*[[Κυνηγοί Τρολ: Το Έπος της Αρκάντια|Κυνηγοί Τρολ]]*, *[[Τρεις από το Πουθενά: Το Έπος της Αρκάντια|Τρεις από το Πουθενά]]* και *[[Οι Μάγοι: Το Έπος της Αρκάντια|Οι Μάγοι]]*) και της ταινίας *[[Κυνηγοί Τρολ: Το Ξύπνημα των Τιτάνων]]* η οποία είναι το τέλος της τριλογίας.

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Μεξικανοί σεναριογράφοι
Κατηγορία:Μεξικανοί παραγωγοί ταινιών
Κατηγορία:Μεξικανοί ηθοποιοί κινηματογράφου
Κατηγορία:Μεξικανοί ηθοποιοί τηλεόρασης
Κατηγορία:Βραβευμένοι με Χρυσή Σφαίρα Καλύτερης Σκηνοθεσίας
Κατηγορία:Βραβευμένοι με BAFTA
Κατηγορία:Βραβευμένοι με Όσκαρ Καλύτερης Σκηνοθεσίας
Κατηγορία:Βραβευμένοι με Γκόγια
Κατηγορία:Μεξικανοί σκηνοθέτες κινηματογράφου
Ρωξάνη Φέσσα

Η **Ρωξάνη Φέσσα** (Βομβάη, 1923 - 23/07/2007) υπήρξε Ελληνίδα βιβλιοθηκονόμος.
## Βιογραφία
Γεννήθηκε στην Βομβάη το 1923 και ήταν απόφοιτος του Αρσακείου. Στον Β΄ Παγκόσμιο Πόλεμο, από το 1940 έως το 1942 εργάστηκε ως εθελόντρια στον Ερυθρό Στρατό και στην Κατοχή έλαβε μέρος στην Εθνική Αντίσταση. Το 1943-1945 παρακολούθησε μαθήματα στη Σχολή Καλών Τεχνών. Από το 1947 ως το 1953 εργάστηκε στη Βιβλιοθήκη του USIS όπου παράλληλα, εκπαιδεύτηκε στη βιβλιοθηκονομία από Αμερικανούς βιβλιοθηκονόμους. Το 1953-1954 εργάστηκε στη Βιβλιοθήκη Ιατρικής του Πανεπιστημίου της Γιούτα και το 1956-1960 ασχολήθηκε με την εικονογράφηση παιδικών βιβλίων. Το 1960-1961 ανέλαβε την ταξινόμηση των βιβλίων της βιβλιοθήκης του Εθνικού Κέντρου Κοινωνικών Ερευνών (Ε.Κ.Κ.Ε.) και το 1962 οργάνωσε τη βιβλιοθήκη του Ιδρύματος Ευγενίδου με την Κάρη Λίτσα και τη Μαίρη Ασημακοπούλου.  

Για 25 χρόνια εργάστηκε στο Ίδρυμα Ευγενίδου και ασχολήθηκε με την ταξινόμηση και τη δημιουργία δίγλωσσου καταλόγου θεματικών αναγραφών ενώ στα τελευταία επτά χρόνια διετέλεσε και διευθύντρια του Ιδρύματος. Από το 1989 ως το 1999 διετέλεσε σύμβουλος στη Βιβλιοθήκη του Ιδρύματος Καραμανλή και από το 1996 διετέλεσε σύμβουλος στη Βιβλιοθήκη Επιστημών Υγείας του Πανεπιστημίου Αθηνών. Επιπρόσθετα έχει παρακολουθήσει συνέδρια όπως «το δίκτυο των βιβλιοθηκών στην Ελλάδα: πειραματικό μοντέλο» καθώς και ομιλίες. Έχει συμμετάσχει σε ομάδες εργασίας όπως «ομάδα εργασίας για τους πίνακες της Ταξινόμησης του Dewey σχετικούς με την ιστορία της Ελλάδας και της Κύπρου και την ενσωμάτωσή τους στις διεθνείς εκδόσεις» και παράλληλα, έχει εκδώσει βιβλία σχετικά με την Επιστήμη της Βιβλιοθηκονομίας όπως το «Συνοπτική δεκαδική ταξινόμηση Μέλβιλ Ντιούι και ευρετήριο σχετικών όρων, Εθνικό Κέντρο Τεκμηρίωσης, Εθνικό Ίδρυμα Ερευνών(2001)».

Η Ρωξάνη Φέσσα υπήρξε ιδρυτικό μέλος καθώς και πρόεδρος της Ένωσης Ελλήνων Βιβλιοθηκονόμων & Επιστημών Πληροφόρησης (Ε.Ε.Β.Ε.Π.), η οποία την τίμησε σε ειδική εκδήλωση μαζί με άλλους συναδέλφους στο Ινστιτούτο Γκαίτε στις 23 Νοεμβρίου το 2002, για το δημιουργικό της έργο και τη σημαντική της παρουσία στη Βιβλιοθηκονομία στην Ελλάδα. Πέθανε στις 23/07/2007. Εργάστηκε με επιμονή και συνέπεια προκειμένου να αναδείξει την επιστημονική ταυτότητα του επαγγέλματος του βιβλιοθηκονόμου σε μια εποχή που λίγοι γνώριζαν την ύπαρξή του.

## Παραπομπές



## Πηγές

* Ένωση Ελλήνων Βιβλιοθηκονόμων & Επιστημόνων Πληροφόρησης: Για τη Ρωξάνη Φέσσα

Κατηγορία:Έλληνες αντιστασιακοί
Κυριάκος Ντελόπουλος

Ο **Κυριάκος Ντελόπουλος** γεννήθηκε το 1933 στην Κέρκυρα και πέθανε το 2020 στην Αθήνα. Από το 1951 σπούδασε αγγλική φιλολογία καθώς και Βιβλιοθηκονομία σε μια ειδική τάξη του Κολλεγίου Αθηνών. Εκείνη τη σχολική χρονιά αξιοποίησε τη μεγάλη συλλογή ελληνικών και αγγλόφωνων βιβλίων της Βιβλιοθήκης του Κολλεγίου και διάβασε μεγάλες ποσότητες ελληνικής και αμερικανικής λογοτεχνίας. Την επόμενη χρονιά που αποφοίτησε, έγινε βιβλιοθηκονόμος στη βιβλιοθήκη του Κολλεγίου Αθηνών από το 1952 έως το 1985, όπου και ολοκλήρωσε την επαγγελματική του σταδιοδρομία ως διευθυντής της. Ίδρυσε την παιδική βιβλιοθήκη του Δημοτικού του σχολείου εφαρμόζοντας ιδέες του μαζί με τις πιο προοδευτικές ιδέες των χωρών που ακμάζουν και βιβλιοθηκονομικά.

Αφιέρωσε πολλά θεωρητικά και πρακτικά έργα για τη μελέτη της Βιβλιοθηκονομίας η οποία τον απασχόλησε ιδιαίτερα. Το ενδιαφέρον του επικεντρώθηκε επίσης, στη βιβλιογραφία όπου και ανέπτυξε τις προθέσεις του και έγινε συντάκτης πολλών βιβλιογραφιών και θεωρητικών έργων. Στα λογοτεχνικά βιβλία που έχει αναπτύξει δικές του τεχνικές γραφής, περνάει τις αντιλήψεις του στα γλωσσικά, κοινωνικά, παιδαγωγικά θέματα μέσα από ένα προσωπικό χιουμοριστικό στιλ που το διατρέχει μια ιδιότυπη κριτική διασκεδάζοντας και τους μικρούς και τους μεγάλους αναγνώστες του. Επιπλέον, μελέτησε τη παιδική λογοτεχνία του 19ου αιώνα σε σχέση με τη γενική λογοτεχνία.

Τα βιβλία του ανέρχονται ήδη στα πενήντα και περιλαμβάνουν ακόμη λογοτεχνικά, χιουμοριστικά, μελέτες και φιλολογικές έρευνες. Η Ακαδημία Αθηνών τον έχει βραβεύσει δυο φορές με τα φιλολογικά της βραβεία: το 1995 για το έργο του «Παιδικά και νεανικά βιβλία» του 19ου αιώνα και το 2006 για το έργο του «Νεοελληνικά φιλολογικά ψευδώνυμα» (3η έκδ.). Ο **Κυριάκος Ντελόπουλος** διακρίθηκε και σε άλλη δραστηριότητα, την φωτογραφία,  με ατομικές εκθέσεις αλλά και συμμετοχές σε διεθνείς. Από το 1961 συνεργάστηκε με ελληνικά και ξένα επιστημονικά και φιλολογικά περιοδικά σε θέματα της αρμοδιότητάς του. Από το 1975 συνεργάστηκε με την εφημερίδα "Η Καθημερινή" ως βιβλιοκριτικός και βιβλιογραφικός παρουσιαστής των νέων εκδόσεων. Επίσης, ήταν σύμβουλος εκδοτικών οίκων, βιβλιοπωλείων και βιβλιοθηκών, οργανωτής συνεδρίων και μέλος πολλών λογοτεχνικών και πολιτιστικών σωματείων. Από τις Εκδόσεις Καστανιώτη κυκλοφορούν έργα του όπως «Οδός Αρχαίων Ελλήνων, 1992», «Ο Άκης και οι άλλοι, 2007» κ.ά. Επιπρόσθετα, έχει δημοσιεύσει έργα που αφορούν την Επιστήμη της Βιβλιοθηκονομίας όπως:
*Ελληνική βιβλιοθηκονομική βιβλιογραφία : ελληνικές και ξένες εκδόσεις και δημοσιεύματα (1974).
*Ελληνικά Βιβλία 1975: συμβολή στην ελληνική βιβλιογραφία (1976).
*Παιδικά και νεανικά βιβλία του 19ου αιώνα: σχολιασμένη και εικονογραφημένη βιβλιογραφική καταγραφή (1995).

## Παραπομπές



## Πηγές

* Από την βιβλιοθηκονομία στην επιστήμη της πληροφόρησης. Μελέτες προς τιμήν του Γ. Μ. Κακούρη. Επιμέλεια: Χρήστος Παπατσικουράκης, Ανέστης Σίτας.
* Εκδόσεις Καστανιώτη - Κυριάκος Ντελόπουλος
* Βιβλίονετ – Κυριάκος Ντελόπουλος

Κατηγορία:Έλληνες συγγραφείς του 20ού αιώνα
Γεώργιος Μιχαήλ Κακούρης

Ο **Γεώργιος Μιχαήλ Κακούρης** γεννήθηκε στο Κάιρο της Αιγύπτου την 25η Σεπτεμβρίου1925 και σπούδασε θετικές επιστήμες και παιδαγωγική σε τοπικό αμερικανικό πανεπιστήμιο. Συνέχισε τις σπουδές του και πήρε μεταπτυχιακό στη Σχολή Βιβλιοθηκονομίας σε Πανεπιστήμιο του Σικάγο και εργάστηκε για τρία χρόνια ως υπεύθυνος της βιβλιοθήκης του Τμήματος Κλασικών Σπουδών αλλά και ως βοηθός του διευθυντή της βιβλιοθήκης του Πανεπιστημίου του Σικάγο. Όταν επέστρεψε στην Ελλάδα εργάστηκε στο Κολλέγιο Αθηνών, υπήρξε καθηγητής αγγλικών και για χρόνια ήταν διευθυντής της βιβλιοθήκης του. Σχεδίασε και οργάνωσε τη νέα βιβλιοθήκη του κολλεγίου και επίσης, διετέλεσε διευθυντής Οικονομικών και Διοικητικών Υπηρεσιών του ιδρύματος. Υπήρξε ο πρώτος πρόεδρος από τα ιδρυτικά μέλη της Ένωσης Ελλήνων Βιβλιοθηκονόμων και εργάστηκε για να καθιερώσει και να προωθήσει τον κλάδο της βιβλιοθηκονομίας. Συνεργάστηκε με ξένες επιστημονικές ενώσεις και εκπαιδευτικά Iδρύματα από τον χώρο των βιβλιοθηκών και συνετέλεσε στην ανάπτυξη της επικοινωνίας μεταξύ εθνικών και διεθνών σχετικών οργανισμών.

Ως καθηγητής και διευθυντής της *Σχολής Βιβλιοθηκονομίας* της Χ.Ε.Ν. Αθηνών από το 1961 έως το 1976 που υπήρξε, εκπαίδευσε και στήριξε επαγγελματικά πολλούς Έλληνες Βιβλιοθηκονόμους. Συνέβαλε στην ίδρυση των προγραμμάτων σπουδών του Τμήματος Βιβλιοθηκονομίας του Κ.Α.Τ.Ε.Ε. Αθήνας αλλά και στο σχεδιασμό λειτουργίας του τμήματος αυτού. Επιπλέον, δίδαξε στο *Τμήμα Βιβλιοθηκονομίας* του Τ.Ε.Ι Θεσσαλονίκης από το 1983 έως το 1994 και υπήρξε σύμβουλος ανάπτυξης του συστήματος βιβλιοθηκών του Δήμου Θεσσαλονίκης, Ακαδημαϊκών και άλλων βιβλιοθηκών. Συνέβαλε πρωτοποριακά στην επιστημονική ανάπτυξη των βιβλιοθηκών και στην εκπαίδευση του προσωπικού τους, σύμφωνα με διεθνείς κανόνες και πρότυπα. 

Πέθανε στη Θεσσαλονίκη, την 20η Δεκεμβρίου 2022.  

## Εργογραφία
Έχει δημοσιεύσει έργα σχετικά με την Επιστήμη της Βιβλιοθηκονομίας όπως:

* Athens College Library, Athens, Greece: history and purpose. Athens, 1963.
* Annual report of Athens College Library. Athens, 1965 - 1966.
* Καταλογογράφησις: σημειώσεις. Αθήναι: Σχολή Βιβλιοθηκονομίας ΧΕΝ Αθηνών, 1970.
* «Σχολικές βιβλιοθήκες», Δελτίο της Εταιρίας Σπουδών Νεοελληνικού Πολιτισμού και Γενικής Παιδείας, 2, σ. 191-193, 1978.
* Διεύθυνση βιβλιοθηκών. Θεσσαλονίκη: ΤΕΙ-Θ, 1988.
* «Οι σχολικές βιβλιοθήκες: για τους στόχους». ΒιβλιΑγάπη: για το παιδί και το βιβλίο. Αθήνα: Gutenberg, σ. 99-100, 1989.
* Είδη βιβλιοθηκών. Θεσσαλονίκη: ΤΕΙ-Θ, 1993 κ.ά.

## Πηγές

* Γεώργιος Μ. Κακούρης (1925-2022)
* Από την Βιβλιοθηκονομία στην Επιστήμη της Πληροφόρησης: μελέτες προς τιμήν του Γ. Μ. Κακούρη. Επιμέλεια Χρήστος Παπατσικουράκης, Ανέστης Σίτας. Αθήνα: Τυπωθήτω/Δαρδανός, 2005. 



Κατηγορία:Έλληνες βιβλιοθηκάριοι
Κατηγορία:Έλληνες εκπαιδευτικοί
Κατηγορία:Έλληνες συγγραφείς του 20ού αιώνα
Κατηγορία:Έλληνες της Αιγύπτου
Πολ Ντέινο

Ο **Πολ Φράνκλιν Ντέινο** (αγγλικά: *Paul Franklin Dano*, 19 Ιουνίου 1984) είναι Αμερικανός ηθοποιός και παραγωγός. Έχει συμμετάσχει σε ανεξάρτητες κινηματογραφικές παραγωγές όπως οι: *[[L.I.E.]]* (2001), *[[Little Miss Sunshine]]* (2006), *[[Gigantic (film)|Gigantic]]* (2008), *[[Meek's Cutoff]]* (2010), *[[Being Flynn]]* (2012) και *[[Ruby Sparks]]* (2012), αλλά και σε ταινίες παραγωγής στούντιο όπως οι: *[[Το κορίτσι της διπλανής πόρτας |The Girl Next Door]]* (2004), *[[Θα χυθεί αίμα]]* (2007), *[[Cowboys & Aliens]]* (2011), και *[[Looper (film)|Looper]]* (2012).

## Φιλμογραφία

## Εξωτερικοί σύνδεσμοι
* Internet Movie Database 

Κατηγορία:Αμερικανοί ηθοποιοί θεάτρου
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί ηθοποιοί φωνής
Νταρβάντ

Η **Νταρβάντ**, γνωστή και ως **Νταρβάρ**, είναι πόλη της ΝΔ. Ινδίας στο βόρειο τμήμα της ομόσπονδης πολιτείας Καρνάτακα. Είναι πρωτεύουσα της ομώνυμης περιοχής. Από το 1961 αποτελεί ενιαίο δημοτικό διαμέρισμα με την δίδυμη πόλη Χούμπλι και πολλές φορές αναφέρεται ως Νταρβάρ - Χούμπλι, αν και τις χωρίζει απόσταση 22 χλμ.. Καταλαμβάνει έκταση περί τα 200 τ.χλμ. και ο πληθυσμός της ενώ το 1921  αριθμούσε 34.750 κατοίκους, το 1941 παρουσίαζε 48.000 και το 1961 είχε τετραπλασιαστεί. Σήμερα με τη δίδυμη πόλη υπερβαίνουν τις 650.000 κατοίκους.

## Γενικά
Η πόλη της οποίας το όνομα σημαίνει "τόπος ξαπόστασης" (ανάπαυσης σε μακρύ ταξίδι), ή "θύρα-πόλη", λόγω της γεωγραφικής θέσης της, αποτελώντας πέρασμα στο βορινό ορεινό όγκο, ουσιαστικά είναι επτάλοφη και βρίσκεται σε υψόμετρο 725 μ., επί της εθνικής οδού (αυτοκινητοδρόμου) Μπανγκαλόρ - Πούνε, περίπου 425 χλμ. ΒΔ. της πρωτεύουσας της πολιτείας Μπανγκαλόρ. Λόγω των παρακείμενων λιμνών η περιοχή παρουσιάζει πυκνή βλάστηση και το κλίμα της είναι μεν ήπιο πλην όμως υγρό τροπικό με έντονες βροχοπτώσεις την περίοδο των Μουσώνων. Εκ της γεωγραφικής της θέσης παρουσιάζει και μακρά ιστορία. Μετά από εναλλαγές κατοχής από Ινδούς, Μωαμεθανούς και Μογγόλους ηγεμόνες το 1818, μετά από μάχες, περιήλθε στον έλεγχο των Άγγλων, στην Εταιρεία των Ανατολικών Ινδιών, ακολουθώντας στη συνέχεια την ιστορία της χώρας.

Κύρια ασχολία των κατοίκων είναι η γεωργία και ιδιαίτερα η βαμβακοπαραγωγή και η καλλιέργεια δημητριακών, παρουσιάζοντας παράλληλα και έντονη βιομηχανική ανάπτυξη. Στη πόλη εδρεύουν δύο πανεπιστήμια και άλλα τεχνολογικά ιδρύματα. Ιστορικός είναι ο σιδηροδρομικός σταθμός της πόλης.Η δε πολιτιστική προσφορά της πόλης στη μουσική και λογοτεχνία, γενικότερα στη χώρα, θεωρείται σπουδαία. Λόγω της θέσης και του κλίματος η Νταρβάντ αποτελεί σήμερα θέρετρο για πολλούς Ινδούς.

## Πηγές
* "Μεγάλη Ελληνική Εγκυκλοπαίδεια" τομ. ΙΗ΄, σελ.471 (Νταρβάρ)
* "Εγκυκλοπαίδεια Πάπυρος Larousse Britannica" τομ. 29ος, σελ. 198. (Νταουάρ)

## Εξωτερικοί σύνδεσμοι

* Μάθετε περισσότερα για την πόλη Νταρουάντ 
* Δημοτική Επιχείρηση Χούμπλι-Νταρουάντ
* Καρνάτακ Πανεπιστήμιο, Νταρουάντ
*  Πανεπιστήμιο Γεωργικών Επιστημών, Νταρουάντ
* Πληροφορίες σχετικά με STPI και άλλα πάρκα Τεχνολογίας (IT Πάρκα)
* Νταρουάντ ως πύλη της μάθησης άρθρο του Dharwadi Jyotsna Kamat.

Κατηγορία:Πόλεις της Ινδίας
Πρωτάθλημα Αντιλλών

Το **Πρωτάθλημα ποδοσφαίρου Αντιλλών** είναι ετήσια ποδοσφαιρική διοργάνωση, η οποία δημιουργήθηκε την σεζόν 2003-2004 και συγκεντρώνει τις 4 καλύτερες ομάδες της Γουαδελούπης και τις 4 καλύτερες ομάδες της Μαρτινίκας. Επίσημος χορηγός της διοργάνωσης είναι η *Mutuelle Mare Gaillard*.

Η νικήτρια ομάδα του θεσμού αναδεικνύεται Πρωταθλήτρια Αντιλλών.

Αυτή η διοργάνωση δημιουργήθηκε όταν οι ομάδες της Γουαδελούπης και της Μαρτινίκας έπαψαν να συμμετέχουν στο CFU Club Championship, διοργάνωση υπό την αιγίδα της Caribbean Football Union. 

## Σύστημα Διεξαγωγής

Το παλιό σύστημα διεξαγωγής προέβλεπε τον διαχωρισμό των οκτώ ομάδων σε δύο ομίλους των τεσσάρων ομάδων με διπλές μεταξύ τους αναμετρήσεις. Ο πρώτος του κάθε ομίλου έπαιρνε απευθείας πρόκριση για τον τελικό, ενώ ο δεύτερος προκρινόταν για το μικρό τελικό.

Αλλά από την σεζόν 2007-2008 και μετά, η διοργάνωση άλλαξε σύστημα διεξαγωγής, με το τέλος της φάσης των ομίλων και την κατάργηση του μικρού τελικού, και την εκκίνηση της διοργάνωσης από την προημιτελική φάση.

Στη διάρκεια της διοργάνωσης του 2009, και κυρίως λόγω των κοινωνικών αναταραχών που έλαβαν χώρα στις Γαλλικές Αντίλλες στις αρχές του έτους, και καθώς τα χρονικά περιθώρια στο ποδοσφαιρικό ημερολόγιο είχαν αρχίσει να στενεύουν επικίνδυνα, η διοργάνωση άλλαξε και πάλι σύστημα διεξαγωγής με τον διαχωρισμό των ομάδων σε δύο ζώνες (Γουαδελούπη και Μαρτινίκα), με τους νικητές να συγκρούονται στον μεγάλο τελικό με φόντο των τίτλο του Πρωταθλητή Αντιλλών στο ποδόσφαιρο.

## Σεζόν 2011-2012

Μαρτινίκα :
* Κλαμπ Κολονιάλ ντε Φορ-ντε-Φρανς
* Ρασίνγκ Κλαμπ ντε Ριβιέρ-Πιλότ
* Κλαμπ Φρανσισκέν
* Εσόρ Πρεσοτέν 

Γουαδελούπη :
* ΚΣ Μουλιέν
* ΖΣ Βιέζ-Αμπιτάν
* Ζυβεντύς ντε Σαιντ-Αν
* Αμικάλ ντε Μαρί-Γκαλάντ

## Προϊστορία

* 2004 : Κλαμπ Φρανσισκέν (Μαρτινίκα)
* 2005 : Κλαμπ Φρανσισκέν (Μαρτινίκα)
* 2006 : Ρασίνγκ Κλαμπ ντε Ριβιέρ-Πιλότ (Μαρτινίκα)
* 2007 : Κλαμπ Φρανσισκέν (Μαρτινίκα)
* 2008 : Κλαμπ Φρανσισκέν (Μαρτινίκα)
* 2009 : Σαμαριταίν (Μαρτινίκα)
* 2010 : Κλαμπ Φρανσισκέν (Μαρτινίκα)
* 2011 : Αιγκλόν ντυ Λαμεντέν (Μαρτινίκα)
* 2012 : Κλαμπ Κολονιάλ (Μαρτινίκα)

## Παραπομπές



Κατηγορία:Ποδοσφαιρικές διοργανώσεις Γαλλίας
Πεύκο (αποσαφήνιση)

Με την ονομασία **Πεύκο** μπορεί να αναφέρονται:

## Φυτά
* Πεύκο, αειθαλές κωνοφόρο δέντρο.

## Οικισμοί
* Πεύκο Αργολιδοκορινθίας, οικισμός καταργημένος από το 1940.
* Πεύκο Αχαΐας
* Πεύκο Μεσσηνίας

## Δείτε επίσης
* Μέγα Πεύκο Ηλείας
* Μεγάλο Πεύκο, προσωνύμιο της Νέας Περάμου Αττικής.
* Πεύκα (αποσαφήνιση)
* Πεύκες Ηλείας
* Πεύκη (αποσαφήνιση)
* Πευκί (αποσαφήνιση)
* Πευκιάς Αττικής
* Πεύκοι (αποσαφήνιση)
* Πεύκος (αποσαφήνιση)

Κατηγορία:Αποσαφηνίσεις ελληνικών τοπωνυμίων
Τίτλος (αποσαφήνιση)

:*Για να δώσετε μια ονομασία σε ένα λήμμα που θέλετε να δημιουργήσετε, δείτε [[:Βικιπαίδεια:Ονοματοδοσία σελίδων]].*

Με την ονομασία **Τίτλος** μπορεί να αναφερόμαστε σε:

## Δημιουργικό έργο
* Τίτλος έργου, ο τίτλος ενός δημιουργικού έργου.
* Τίτλος επιχείρησης, η επωνυμία μιας επιχείρησης.

## Βιβλιοθηκονομία
* Τίτλος σειράς, η υποκειμενική κατηγοριοποίηση που θέλει να προσδώσει ο εκδότης ενός έντυπου ώστε να συμπεριλαμβάνεται σε κάποια θεματική ενότητα ως συλλογή.
* Παράλληλος τίτλος, συμπληρωματική αναφορά εναλλακτικών τίτλων που χρησιμοποιούνται για να χαρακτηρίζουν ένα δημιουργικό έργο.

## Ατομική ειδίκευση
* Τίτλος εργασίας, ο τίτλος της επαγγελματικής ειδικότητας κάποιου προσώπου.
* Τίτλος εξουσίας, ο τίτλος που περιγράφει την διοικητική αρμοδιότητα κάποιου προσώπου.

## Τιμητική ή κληρονομική ειδίκευση
* Τίτλος κυριότητας ή *τίτλος ιδιοκτησίας*, επίσημο, νομιμοποιητικό έγγραφο με το οποίο κατοχυρώνεται η ιδιοκτησία ή το δικαίωμα σε μέρος αυτής.
* Τίτλος τιμής ή *Ακαδημαϊκός τίτλος*, είναι η τιμητική ονομασία που έλαβε κάποιος για να τιμηθεί το έργο του ή η προσφορά του.
* Τίτλος ευγενείας, το καθιερωμένο αξίωμα ενός προσώπου που του έχει απονεμηθεί ή κληρονομήσει εφόρου ζωής.
Σκλαβούνος (αποσαφήνιση)

Με το επώνυμο **Σκλαβούνος** μπορεί να αναφέρονται τα παρακάτω πρόσωπα:

* Γεράσιμος Σκλαβούνος (1974- ), Ελληνοκαναδός πολιτικός.
* Γεώργιος Σκλαβούνος (1868-1954), Έλληνας ιατρός και πανεπιστημιακός.
* Σπύρος Σκλαβούνος (1912- ;), Έλληνας ποδοσφαιριστής.

Κατηγορία:Ελληνικά επώνυμα
Στίβος στους Θερινούς Ολυμπιακούς Αγώνες 1896 – Σφαιροβολία ανδρών

Η **σφαιροβολία ανδρών** ήταν ένα από τα δύο αγωνίσματα ρίψεων στο πρόγραμμα του στίβου στους Θερινούς Ολυμπιακούς Αγώνες του 1896. Το αγώνισμα διεξήχθη στις 7 Απριλίου στο Παναθηναϊκό Στάδιο της Αθήνας.

## Σύνοψη αγωνίσματος
Επτά αθλητές από τέσσερις χώρες πήραν μέρος στον αγώνα που ξεκίνησε στις 15:40 το μεσημέρι. Ωστόσο, έλειπαν οι δύο καλύτεροι σφαιροβόλοι της εποχής: ο Καναδός Τζορτζ Γκρέι και ο Ιρλανδός Ντένις Χόργκαν, οι ρίψεις των οποίων ξεπερνούσαν σταθερά τα 13,50 μέτρα.

Οι συμμετέχοντας είχαν δικαίωμα για τρεις ρίψεις και στη συνέχεια οι τέσσερις πρώτοι για τρεις ακόμα προσπάθειες. Οι ρίψεις πραγματοποιούνταν από μία τετράγωνη περιοχή πλάτους 2,13 μέτρων.

Νικητής αναδείχτηκε ο Ρόμπερτ Γκάρετ από τις Ηνωμένες Πολιτείες με την πρώτη του προσπάθεια να είναι και η καλύτερη του αγωνίσματος (11,22 μέτρα). Η τελευταία ρίψη του Μιλτιάδη Γκούσκου έφτασε τόσο κοντά σε αυτή του Γκάρετ, που οι έλληνες θεατές πανηγύρισαν νομίζοντας πως είχε κερδίσει τον αγώνα.  Τελικά, μετρήθηκε στα 11,20 μέτρα και του έδωσε τη δεύτερη θέση.

Τρίτος βρέθηκε ο έτερος Έλληνας Γεώργιος Παπασιδέρης, ενώ παραμένει άγνωστη η τελική κατάταξη των αθλητών που κατέλαβαν τις θέσεις 5 έως 7.

## Ρεκόρ
Το ανεπίσημο παγκόσμιο ρεκόρ στη σφαιροβολία πριν την έναρξη των Θερινών Ολυμπιακών Αγώνων 1896:

## Τελική κατάταξη

## Παραπομπές


## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13).
* 
* 

Σφαιροβολία
Κατηγορία:Σφαιροβολία
Στίβος στους Θερινούς Ολυμπιακούς Αγώνες 1896 – 1500 μέτρα ανδρών

Τα **1500 μέτρα ανδρών** ήταν ένα από τα έξι αγωνίσματα δρόμου στο πρόγραμμα του στίβου στους Θερινούς Ολυμπιακούς Αγώνες του 1896. Νικητής αναδείχτηκε ο Έντγουϊν Φλακ από την Αυστραλία.

## Σύνοψη αγωνίσματος
Ήταν το τελευταίο χρονικά αγώνισμα της 7ης Απριλίου και ο μεγαλύτερος -σε απόσταση- αγώνας δρόμου από όσους διοργανώθηκαν εντός του Παναθηναϊκού Σταδίου της Αθήνας. Οκτώ αθλητές από πέντε χώρες έλαβαν μέρος στη μία και μοναδική κούρσα που έγινε, καθώς δεν χρειάστηκε να διεξαχθούν προκριματικοί γύροι. Απών ήταν ο κάτοχος του παγκοσμίου ρεκόρ, Τόμας Κόνεφ, ο οποίος δεν ταξίδεψε στην Ελλάδα για τους Αγώνες.

Ο Αλμπίν Λερμουζιό από τη Γαλλία οδηγούσε την κούρσα στο μεγαλύτερο διάστημα του αγώνα, αλλά τον προσπέρασαν στα τελευταία 100 μέτρα ο Έντγουϊν Φλακ και ο Άρθουρ Μπλέικ και τερμάτισε τελικά στην τρίτη θέση. Τη νίκη πήρε ο Φλακ και έγινε έτσι ο πρώτος χρυσός Ολυμπιονίκης της Αυστραλίας. Δύο ημέρες αργότερα, κατέκτησε την πρωτιά και στα 800 μέτρα. Ο Μπλέικ έμεινε στη δεύτερη θέση, ενώ τέταρτος τερμάτισε ο Καρλ Γκαλ από τη Γερμανία. 

Οι τέσσερις έλληνες δρομείς έμειναν στις τελευταίες θέσεις, ενώ άγνωστες παραμένουν οι επιδόσεις τους, όπως και η τελική κατάταξη των δύο τελευταίων αθλητών.

## Ρεκόρ
Το ανεπίσημο παγκόσμιο ρεκόρ στα 1500 μέτρα πριν την έναρξη των Θερινών Ολυμπιακών Αγώνων 1896:

## Τελική κατάταξη

## Πηγές
* Επίσημο Χρονικό των Αγώνων (Τόμος Α'): 
* Επίσημο Χρονικό των Αγώνων (Τόμος Β'): 
* Εθνοσπόρ: *108 Χρόνια Ολυμπιακοί Αγώνες (1896-2004)* (σελ. 13)
* 
* 

1500 μέτρα
Σιβρί

Το **Σιβρί** ή *Σεβρί* ή **Μπάλτζα** ή **Γούργουρας** ή **Βουνό του Ωραιοκάστρου** είναι βουνό της Περιφερειακής Ενότητας Θεσσαλονίκης, βόρεια της πόλης της Θεσσαλονίκης, με μέγιστο υψόμετρο 561 μέτρα. Αποτελεί φυσική προς Βορρά συνέχεια του Χορτιάτη από τον οποίο χωρίζεται με το πέρασμα Δερβένι.

## Τοπογραφία
Το Σιβρί είναι μια χαμηλή οροσειρά που εκτείνεται από νότια - νοτιοανατολικά έως βόρεια - βορειοδυτικά σε μήκος 12 χιλιομέτρων. Στο νοτιοανατολικό του άκρο συναντά τον Χορτιάτη από τον οποίο χωρίζεται με το πέρασμα Δερβένι, ενώ προς Βορρά καταλήγει στην Πικρολίμνη στα όρια με την Περιφερειακή Ενότητα Κιλκίς. Εκτός από την υψηλότερη κορυφή Σιβρί, άλλη κορυφή είναι η Υψηλή Κορυφή (465 μ.), η οποία φιλοξενεί έναν μεγάλο ξύλινο σταυρό. Στους πρόποδες του Σιβρίου υπάρχουν οι οικισμοί:

Νότια:
* Παλαιόκαστρο
* Ωραιόκαστρο
* Ανθούπολη
Δυτικά:
* Νεοχωρούδα
* Πεντάλοφος
Βόρεια:
* Νέα Φιλαδέλφεια
* Μεσαίο
* Μονόλοφο
Ανατολικά:
* Μελισσοχώρι
* Λητή

## Ιστορία-ονομασία
Κατά την Τουρκοκρατία ονομάζονταν *Καρδακλί* σε αντιδιαστολή με το Μαυροβούνι Κρουσσίων (Καραντάγ) που θεωρείται συνέχειά του. Η λέξη Σιβρί σημαίνει *"αιχμή"* και πήρε την ονομασία του από την αιχμηρή κορυφή του.

Σε έναν από τους πολλούς χειμάρρους του Σιβρίου *(που οι περισσότεροι καταλήγουν στο [[Γαλλικός ποταμός|Γαλλικό]] ποταμό)* υπάρχει καλοδιατηρημένος ένας Βυζαντινός υδρόμυλος. Σε άλλη χαμηλότερη κορυφή διατηρείται ένα Πυροβολείο από τον Β' παγκόσμιο πόλεμο, ενώ από εκείνο το σημείο ξεκινάνε οι πίστες του ποδηλατικού συλλόγου του Ωραιοκάστρου. Η κορυφή του Σιβρίου παρέχει πολύ καλή θέα σε Θεσσαλονίκη, Χωρτιάτη, Θερμαϊκό, Όλυμπο και Πιερία.

## Παραπομπές
* Διαδικτυακές πύλες, Δήμος Ωραιοκάστρου, Ωραιόκαστρο - Ιστορία 35 αιώνων
* εργασία: Νεοχωρούδα Θεσσαλονίκης
* Το σύγχρονο Ωραιόκαστρο, Δρ. Ευάγγελος Χεκίμογλου, ιστορικός της οικονομίας
* Αθλητικά Νέα Ωραιοκάστρου, Ανάβαση στο Σιβρί Ωραιοκάστρου, Σοφία Κυριακίδου

## Εξωτερικοί Σύνδεσμοι
* Χάρτης Σιβρίου

Κατηγορία:Βουνά της Θεσσαλονίκης
Άλφεν αν ντεν Ράιν

thumb|right|250px|Πυργος ρολογίου στην Άλφεν Αν Ντε Ράιν
Το **Άλφεν Αν Ντε Ράιν** (φλαμ. Alphen aan den Rijn)  είναι πόλη και δήμος στην δυτική Ολλανδία, στην επαρχία της Νότιας Ολλανδίας, μεταξύ Λέιντεν και της Ουτρέχτης. Η πόλη βρίσκεται στις όχθες του ποταμού παλιού Ρήνου. Ο δήμος είχε πληθυσμό 72.674 κατοίκων το 2010, και καλύπτει μια έκταση 22,27 τετραγωνικά μίλια, εκ των οποίων 1,01 τετραγωνικό μίλι είναι νερό. Περιέχει, επίσης, τα απομεινάρια ενός ρωμαϊκού οχυρού.

## Ιστορία
Ο χώρος γύρω από το Άλφεν Αν Ντε Ράιν έχει κατοικηθεί για 2000 χρόνια. Στη ρωμαϊκή εποχή, ο παλιός Ρήνος ήταν το βόρειο σύνορο της Ρωμαϊκής Αυτοκρατορίας. Από τον κανόνα του αυτοκράτορα Κλαύδιος (41-54 μ.Χ.), τμήματα του ρωμαϊκού στρατού στάθμευαν στην περιοχή. Ως εκ τούτου, πολλά ρωμαϊκά οχυρά βρίσκονται κατά μήκος του ποταμού παλιού Ρήνου, συμπεριλαμβανομένου του οχυρού Albanianae στο κέντρο του Άλφεν Αν Ντεν Ράιν. Οι Ρωμαίοι είχαν χτίσει επίσης την πρώτη γέφυρα πάνω από το παλιό Ρήνο. Το Άλφεν ήταν ένα σημαντικό εμπορικό κέντρο στην περιοχή μέχρι την εποχή των γερμανικών επιδρομών το 240 μ.Χ.

Μετά από επαναλαμβανόμενα προβλήματα με τις πλημμύρες, ιδιαίτερα στην Ουτρέχτη και το Λέιντεν, Ο παλιός Ρήνος φράχτηκε το 1122 και δεν έχει πλημμυρίσει από τότε. Κατά τη διάρκεια του Μεσαίωνα, το Άλφεν ήταν ένα φέουδο που ονομάζεται Άλφεν εν Ριετβελτ.

Τον 17ο αιώνα, το Άλφεν κατέστη πάλι ένα κομβικό σημείο για το εμπόριο. Ο Ρήνος χρησιμοποιήθηκε για την κυκλοφορία σκαφών. Ο δήμος ιδρύθηκε το 1918 με τη συγχώνευση μικρότερων δήμων.

Κατά τη διάρκεια του Δευτέρου Παγκοσμίου Πολέμου, η πλειοψηφία των Εβραίων από to Άλφεν απελάθηκαν και δολοφονήθηκαν στη συνέχεια, ελάχιστοι μόνο επέζησαν. Μετά τον πόλεμο, η εβραϊκή κοινότητα διαλύθηκε και συγχωνεύθηκε με εκείνη στο Λέιντεν.

Από το 1950, η πόλη άρχισε να αναπτύσσεται με ταχείς ρυθμούς. Μια μεγάλη νέα γειτονιά χτίστηκε στη βόρεια πλευρά. Και από τη δεκαετία του [1990], παρόμοια ανάπτυξη έγινε και στη νότια πλευρά της πόλης.

Τα τελευταία χρόνια, ένα μεγάλο μέρος του κέντρου της πόλης έχει υποστεί πλήρη ανανέωση. Πολλά μεγάλα κτίρια που χτίστηκαν το 1950 και νωρίτερα έχουν κατεδαφιστεί για να κάνουν χώρο για τη σύγχρονη αρχιτεκτονική. Αυτό το τεράστιο έργο περιελάμβανε την προσθήκη μιας νέας πλατείας δίπλα στην όχθη του ποταμού και την κατασκευή ενός θεάτρου / κινηματογράφου, μια αναβάθμιση των τοπικών καταστημάτων και τη δημιουργία πεζοδρόμων. Το 2006, όλα αυτά τα έργα είχαν ολοκληρωθεί.

## Τουρισμός
Στην πόλη υπάρχει το Avifauna Bird Park, το πρώτο πάρκο που έγινε στο κόσμο αφιερωμένο στα πουλιά. Το Archeon, ένα θεματικό πάρκο σχετικά με την Ολλανδική ιστορία και το Zegersloot Recreation Park, ένα πάρκο με τεχνητή λίμνη, δημοφιλή για πεζοπορία, ποδηλασία, ιστιοπλοΐα και θαλάσσιο σκι.

## Παραπομπές


## Εξωτερικοί σύνδεσμοι

* Η επίσημη ιστοσελίδα του δήμου
* Χάρτης της πόλης

Κατηγορία:Πόλεις της Ολλανδίας
Κατηγορία:Νότια Ολλανδία
Περικτιόνη

Η **Περικτιόνη** (5ος αιώνας π.Χ.) ήταν η μητέρα του μεγάλου φιλοσόφου Πλάτωνος και πιθανώς συγγραφέας και η ίδια. Σύμφωνα με τον Διογένη Λαέρτιο, η Περικτιόνη ήταν απόγονος του Σόλωνος, του Αθηναίου νομοθέτη και σοφού. Ο πατέρας της ονομαζόταν Γλαύκων, ενώ θείος της ήταν ο Κριτίας. Η Περικτιόνη παντρεύτηκε τον Αρίστωνα και απέκτησαν μαζί μία θυγατέρα, την Πωτώνη, και τρεις γιους: τον Γλαύκωνα, τον Αδείμαντο και τον Πλάτωνα. Μετά τον θάνατο του Αρίστωνος, η Περικτιόνη παντρεύτηκε τον Πυριλάμπη, Αθηναίο πολιτικό και θείο της. Μαζί του απέκτησε ένα ακόμα τέκνο, τον Αντιφώντα, ο οποίος αναφέρεται στον πλατωνικό διάλογο *[[Παρμενίδης (πλατωνικός διάλογος)|Παρμενίδης]]*.

Σώζονται αποσπάσματα από δύο αμφισβητούμενα έργα που αποδίδονται στην Περικτιόνη. Αυτά είναι το *Περί της γυναικών αρμονίας* και το *Περί σοφίας*. Επειδή τα έργα αυτά δεν χρονολογούνται από την ίδια εποχή, συνήθως αποδίδονται σε μία **«Περικτιόνη I»** και μία **«Περικτιόνη II»** αντιστοίχως. Αμφότερα τα έργα κατατάσσονται στην ψευδο-πυθαγόρεια φιλολογία.

Το *Περί της γυναικών αρμονίας* ασχολείται με τα καθήκοντα μιας γυναίκας προς τον σύζυγό της, προς τον γάμο της και προς τους γονείς της. Είναι γραμμένο στην ιωνική διάλεκτο και πιθανώς γράφτηκε κατά τον ύστερο 4ο ή τον 3ο αιώνα π.Χ.. Το *Περί σοφίας* προσφέρει ένα φιλοσοφικό ορισμό της σοφίας. Είναι γραμμένο στη δωρική διάλεκτο και πιθανώς γράφτηκε κατά τον 3ο ή τον 2ο αιώνα π.Χ..

## Σημειώσεις-πηγές


Περικτιονη
Κατηγορία:Πλάτων
2041 Λανσελότος

Ο **Λανσελότος (Lancelot)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,303. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομά του από τον ομώνυμο ιππότη της Στρογγυλής Τράπεζας.

## Φυσικά χαρακτηριστικά
Η μέση διάμετρος του Λανσελότου εκτιμάται σε 13,37 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,130 ± 0,026.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λανσελοτος
2044 Βιρτ

μικρογραφία|Η τροχιά του αστεροειδούς 2044 Βιρτ
Ο **Βιρτ (Wirt)** είναι ένας μικρός αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,013. Ανακαλύφθηκε το 1950 από τον Αμερικανό αστρονόμο Καρλ Βιρτάνεν, που παρατηρούσε από το Αστεροσκοπείο Λικ, στο Όρος Χάμιλτον της Καλιφόρνια, και πήρε το όνομά του από τη σύντμηση του ονόματος του Βιρτάνεν.

Φωτομετρικές παρατηρήσεις το 2005 επιβεβαίωσαν την ύπαρξη ενός δορυφόρου διαμέτρου 2 χιλιομέτρων περίπου, με περίοδο περιφοράς περί τον Βιρτ 18,97 ωρών.

## Φυσικά χαρακτηριστικά
Η μέση διάμετρος του Βιρτ εκτιμάται σε 6,66 ± 0,6 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,191 ± 0,038. Ο Βιρτ περιστρέφεται γύρω από τον εαυτό του μία φορά κάθε 3 ώρες 41 λεπτά και 23 δευτερόλεπτα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βιρτ
2045 Πεκίνο

μικρογραφία|Η τροχιά του αστεροειδούς 2045 Πεκίνο
Ο αστεροειδής **Πεκίνο** (*Peking*) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,092. Ανακαλύφθηκε το 1964 από το προσωπικό του Αστεροσκοπείου του Μενεξεδένιου Βουνού στο Νανκίνγκ της Κίνας και πήρε το όνομά του από τον δυτικό τύπο του ονόματος της πρωτεύουσας της Κίνας.

## Φυσικά χαρακτηριστικά
Ο φασματικός τύπος του Πεκίνου είναι **V**. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πεκινο
Κατηγορία:Πεκίνο
2046 Λένινγκραντ

μικρογραφία|Η τροχιά του αστεροειδούς 2046 Λένινγκραντ
Ο **Λένινγκραντ (Leningrad)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,5. Ανακαλύφθηκε το 1968 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του από την ομώνυμη σοβιετική πόλη, τη σημερινή Αγία Πετρούπολη.

## Φυσικά χαρακτηριστικά
Η μέση διάμετρος του Λένινγκραντ εκτιμάται σε 27 χιλιόμετρα περίπου. Η μάζα του εκτιμάται σε 10 τρισεκατομμύρια τόνους (για μέση πυκνότητα 2 g/cm³).

## Εξωτερικοί σύνδεσμοι
* Τροχιά από το JPL (Java) / Εφημερίδα

Λενινγκραντ
Κατηγορία:Αγία Πετρούπολη
2047 Σμέτανα

Ο **Σμέτανα (Smetana)** είναι ένας αστεροειδής που περιφέρεται στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,9. Ανακαλύφθηκε το 1971 από τον Τσέχο αστρονόμο Λούμπος Κόχουτεκ, που παρατηρούσε από το Μπέργκεντορφ του Αμβούργου, και πήρε το όνομά του προς τιμή του εθνικού συνθέτη της πατρίδας του, του Μπέντριχ Σμέτανα.

Αξιοσημείωτη είναι η πολύ μικρή εκκεντρότητα της τροχιάς του Σμέτανα, δηλαδή η τροχιά του είναι σχεδόν κυκλική, έχει ωστόσο μεγάλη κλίση ως προς την εκλειπτική. Ο Σμέτανα είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον `Ηλιο σε λιγότερο από χίλιες γήινες ημέρες.

## Φυσικά χαρακτηριστικά
Τα κυρίως φυσικά χαρακτηριστικά του Σμέτανα είναι άγνωστα. Ο Σμέτανα περιστρέφεται γύρω από τον εαυτό του μία φορά κάθε 2 ως 3 ώρες περίπου, μία πολύ γρήγορη περιστροφή. Η σύντομη περίοδος περιστροφής υποδεικνύει πιθανώς ότι είναι διπλός αστεροειδής.

## Παραπομπές

## Εξωτερικοί σύνδεσμοi - πηγές
* Τροχιά από το JPL (Java) / Εφημερίδα

Σμετανα
Νεχρού (Αποσαφήνιση)

Το επίθετο **Νεχρού**  μπορεί να αναφέρεται σε ένα από τα παρακάτω πρόσωπα:

* στον Τζαβαχαρλάλ Νεχρού, πρώτος πρωθυπουργός της ανεξάρτητης Ινδίας.
* στον Μοτιλάλ Νεχρού, ιδρυτής και πατριάρχης ισχυρής πολιτικής οικογένειας της Ινδίας.
2048 Ντβόρνικ

Ο **Ντβόρνικ (Dwornik)** είναι ένας αστεροειδής που περιφέρεται κοντά στα εσώτατα όρια της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 13,5. Ανακαλύφθηκε το 1973 από την Αμερικανίδα αστρονόμο Έλινορ Χέλιν, που παρατηρούσε από το Αστεροσκοπείο του Πάλομαρ, και πήρε το όνομά του προς τιμή των πλανητολόγων Στήβεν Ε. Ντβόρνικ (*Stephen E. Dwornik*) και Ε.Τζ. Ντβόρνικ (*E.J. Dwornik*).

Ο Ντβόρνικ είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες.

## Φυσικά χαρακτηριστικά
Ο φασματικός τύπος του Ντβόρνικ είναι **E**. Ο Ντβόρνικ περιστρέφεται γύρω από τον εαυτό του μία φορά κάθε 3 ως 4,5 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ντβορνικ
2043 Ορτουτάι

Ο **Ορτουτάι (Ortutay)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,791. Ανακαλύφθηκε το 1936 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Βουδαπέστης, και πήρε το όνομά του προς τιμή του συμπατριώτη του αστρονόμου και εθνολόγου Γκιούλα Ορτουτάι (*Gyula Ortutay*).

## Φυσικά χαρακτηριστικά
Η μέση διάμετρος του Ορτουτάι εκτιμάται σε 44,7 ± 3,0 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0423.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ορτουται
2049 Γκρίτγιε

Η **Γκρίτγιε (Grietje)** είναι ένας αστεροειδής που περιφέρεται γύρω από το εσωτερικό (προς τον `Ηλιο) όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 14,9. Ανακαλύφθηκε το 1973 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ και της έδωσε το όνομα της συζύγου του, της Γκρίτγιε Χάρινγκ-Γκέρελς (*Grietje A.M. Haring-Gehrels*). Είναι ένας από τους πολύ λίγους αστεροειδείς της Κύριας Ζώνης που περιφέρεται γύρω από τον Ήλιο σε λιγότερο από χίλιες γήινες ημέρες.

## Φυσικά χαρακτηριστικά
Τα φυσικά χαρακτηριστικά της Γκρίτγιε είναι άγνωστα. Η Γκρίτγιε περιστρέφεται γύρω από τον εαυτό της πιθανώς μία φορά κάθε 12 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκριτγιε
ΦΚ Λάντα Τολιάττι

Η **ΦΚ Λάντα Τολιάττι** (ρωσικά: ФК Лада Тольятти) ήταν ρωσική ποδοσφαιρική ομάδα με έδρα την πόλη Τολιάττι στην Περιφέρεια της Σαμάρα. Το Μάρτιο του 2010, η ομάδα αποβλήθηκε από τη Β' Κατηγορία, μαζί με άλλη μια ομάδα της πόλης, τη ΦΚ Τολιάττι, με μόνη εκπρόσωπο πλέον της πόλης στις επαγγελματικές λίγκες την Ακαντέμια Τολιάττι.

## Ιστορία
Η ομάδα ιδρύθηκε το 1970 στο εργοστάσιο αυτοκινήτων VAZ με το όνομα **Τορπέντο**. Η ομάδα έπαιξε στη σοβιετική Β' Κατηγορία (τρίτη στη σειρά κατηγορία) μέχρι τη διάλυση της Ε.Σ.Σ.Δ.. Το 1988 μετονομάστηκε σε **Λάντα** από το γνωστό αυτοκίνητο, που κατασκευάζει και η VAZ.

Αφού μπήκε στην Α' Κατηγορία του 1992, η Λάντα έπαιξε στο Πρωτάθλημα Ρωσίας το 1994 και το 1996, στην Α' Κατηγορία (δεύτερη στη σειρά κατηγορία) το 1992-93, το 1995, 1997-98, 2000-2003 και το 2006 και στη ρωσική Β' Κατηγορία το 1999 και το 2004-2005. Η Λάντα και στις δύο συμμετοχές της στην Πρέμιερ Λιγκ τερμάτισε τελευταία. Το 2002-2003 έφτασε στον ημιτελικό του Κυπέλλου Ρωσίας. Το 2007 δεν κατάφερε να αποκτήσει την άδεια συμμετοχής στην Α' Κατηγορία και υποβιβάστηκε στη Β' Κατηγορία.

Κατηγορία:Ποδοσφαιρικές ομάδες Ρωσίας
Κατηγορία:Ιδρύσεις ποδοσφαιρικών ομάδων το 1970